KIRJALLINEN KYSYMYS P-3263/01 esittäjä(t): Carlos Bautista Ojeda (Verts/ALE) komissiolle. Yhteisön tupakka-alan rahasto.



Virallinen lehti nro 115 E , 16/05/2002 s. 0242 - 0244



KIRJALLINEN KYSYMYS P-3263/01 esittäjä(t): Carlos Bautista Ojeda (Verts/ALE) komissiolle (16. marraskuuta 2001) Aihe: Yhteisön tupakka-alan rahasto Neuvoston asetuksella (EY) N:o 1636/98(1), annettu 20 päivänä heinäkuuta 1998, muutettiin raakatupakka-alan yhteisestä markkinajärjestelystä annetun asetuksen (ETY) N:o 2075/92(2) 13 artiklaa. Pidätystä korotettiin kahteen prosenttiin palkkion määrästä ja rahoituskelpoisten toimien alaa laajennettiin. Voiko komissio ilmoittaa mitä toimia ja hankkeita rahastosta rahoitettiin asetuksen (ETY) 2075/92 voimaantulosta asetuksen (EY) 1636/98 voimaantuloon asti? Paljonko niihin käytettiin määrärahoja? Voiko komissio ilmoittaa, onko kaikki määrärahat käytetty, ja mahdollisesti käyttämättä jääneet määrärahat? Voiko komissio ilmoittaa, onko toteutettu tutkimuksia raakatupakan tuottajien mahdollisuuksista siirtyä muihin viljelykasveihin? Paljonko näille tutkimuksille myönnettiin määrärahoja, milloin tutkimukset tehtiin ja onko niiden tulokset annettu kansallisille viranomaisille? (1) EYVL L 210, 28.7.1998, s. 23. (2) EYVL L 215, 30.7.1992, s. 70. Franz Fischlerin komission puolesta antama vastaus (17. joulukuuta 2001) Komissio antaa parlamentin jäsenelle seuraavat tiedot: Komissio julkaisi yhteisön tupakka-alan rahaston perustamisen (raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) 13 artikla) ja asetuksen (ETY) N:o 2075/92 muuttamisesta annetun neuvoston asetuksen (EY) N:o 1636/98(2) voimaantulon välillä, vuosina 1994 ja 1996, kaksi tutkimus- ja tiedotustoimintaa koskevaa ehdotuspyyntöä. Tutkimushankkeet ovat seuraavat: >TAULUKON PAIKKA> >TAULUKON PAIKKA> Rahastosta rahoitettiin kahden ehdotuspyynnön perusteella 18 tiedotushanketta: >TAULUKON PAIKKA> >TAULUKON PAIKKA> Komissio huomattaa käyttämättä jääneiden määrien osalta, ettei kyseessä ole varsinainen rahasto, johon maksetaan vuosittain pidätyksistä saadut määrät ja josta otetaan toimien rahoittamiseksi tarvittavat varat, vaan käytännössä komissio käynnistää toimia, jotka rahoitetaan tähän tarkoitukseen varatusta budjettikohdasta Yhteisön tupakka-alan rahasto (B1-175). Tämän budjettikohdan määrärahat perustuvat varainhoitovuoden todellisten kustannusten arvioon. Komissio valvoo, etteivät tämän budjettikohdan määrärahat tai menot ylitä pidätyksistä saatua määrää. Rahastosta ei ole rahoitettu tutkimuksia raakatupakan tuottajien mahdollisuuksista siirtyä muihin tuotantosuuntiin. Muutoin tutkimushankkeiden tulokset annetaan tiedoksi asianomaisille aloille. Komissio ilmoittaa uuden soveltamisasetuksen(3) perusteella toteutettavien uusien tiedotushankkeiden osalta, että se julkaisi 13. kesäkuuta 2001 ehdotuspyynnön tiedotuskampanjasta, jonka tavoitteena on tupakoinnin ehkäisy nuorison keskuudessa. Yhteisön tupakka-alan tieteellis-tekninen komitea kokoontui 9. marraskuuta 2001 avustaakseen komissiota tarjousten valinnassa. (1) EYVL L 215, 30.7.1992. (2) EYVL L 210, 28.7.1998. (3) Komission asetus (EY) N:o 1648/2000, annettu 25 päivänä heinäkuuta 2000, neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan rahaston osalta ja asetuksen (ETY) N:o 2427/93 kumoamisesta EYVL L 189, 27.7.2000.